Richard Parry (Gwalchmai)

Roedd Richard Parry (Gwalchmai) (19 Ionawr 1803 – 7 Chwefror 1897) yn fardd, llenor ac yn Weinidog o Gymru.PARRY, RICHARD ( Gwalchmai) yn Y Bywgraffiadur arlein  adalwyd 2 Chwefror 2015

Bywyd cynnar
Ganwyd Gwalchmai yn Llanerchymedd ym 1803 yn fab i Richard Parry, gweithiwr trin lledr a Margaret (née Williams) ei wraig. Roedd Gwalchmai yn ymhyfrydu yn ei ach ac yn honni ei fod yn disgyn o Gweirydd ap Rhys Goch ar ochr ei dad a Hwfa ap Cynddelw ar ochr ei fam; y ddau ohonynt yn sylfaenwyr Pymtheg Llwyth Gwynedd.'Gwalchmai yn ei fedd', Seren Cymru, 19 Chwefror 1897  adalwyd 2 Chwefror 2015

Derbyniodd addysg sylfaenol mewn ysgol Eglwysig cyn cael ei brentisio i ddysgu crefft y cyfrwywr. Dechreuodd bregethu i'r Methodistiaid Calfinaidd ym 1828Parry, Richard yn Eminent Welshmen t 404  adalwyd 2 Chwefror 2015; ym 1829 sefydlwyd William Williams (Caledfryn) yn weinidog yr Annibynwyr yn Llanerchymedd a daeth y ddau yn gyfeillion ac ymunodd Gwalchmai a'r Annibynwyr.

Priododd Dorothy Jones ym 1844, bu iddynt un ferch, fu Mrs Parry farw ym 1886.Marwolaeth Mrs Pary, Y Celt, 15 Hydref 1886  ] adalwyd 2 Chwefror 2015] Priododd y ferch â gweinidog lleol; roedd eu mab William Milton Aubrey (Anarawd) (1861-1889) yn fardd a hynafiaethydd.

Gweinidogaeth
bawd|chwith|Capel (A) Henryd
Ordeiniwyd Gwalchmai i weinidogaeth yr Annibynwyr ym Mryngwran ym 1832Marwolaeth Gwalchmai Y Gwyliedydd 10 Chwefror 1897  adalwyd 2 Chwefror 2015, symudodd ym 1838 i fod yn weinidog capeli Annibynnol Conwy a Henryd lle fu'n gweinidogaethu am ddeng mlynedd cyn symud i Lanymddyfri am gyfnod, cyn symud yn ôl i'r gogledd fel gweinidog Bethania Ffestiniog. Ym 1854 symudodd i Landudno i sefydlu achosion newydd Cymraeg a Saesneg, arhosodd yn Llandudno am weddill ei oes gan ymddeol ym 1883.

Bardd a Llenor
Cafodd Gwalchmai ei urddo'n aelod o'r orsedd yn Aberffraw ym 1827 wedi hynny bu'n hynod lwyddiannus yn y byd eisteddfodol gan ennill saith neu wyth o gadeiriau, dwy fedal aur ac un ar bymtheg o rai arian am orchestion megis Coroniad y Frenhines Victoria a daeth i'r brig yn eisteddfod Merthyr Tudful 1839, Mordwyaeth yn eisteddfod Lerpwl 1851 a'r Dychweliad o Fabilon yn eisteddfod Llannerchymedd 1859Death of Gwalchmai Weekly News and Visitors' Chronicle For Colwyn Bay 19 Chwefror 1897  adalwyd 2 Chwefror 2015]. Er gwaethaf ei lwyddiannau mawr prin fod dim o'i gwaith yn cael ei gyfrif fel canu o werth arhosol Gwalchmai is Dead Evening Express 9 Chwefror 1897  adalwyd 2 Chwefror 2015]

Cyhoeddodd nifer fawr o lyfrau yn y Gymraeg a'r Saesneg

Llyfryddiaeth
Cofiant y diweddar David Jones, Llansantffraid. 1850
Adgofion am John Elias. (Thomas Gee, Dinbych, 1859)
Enwogion Môn. 1877
(golygydd) Geirionydd (Rhuthun, dim dyddiad = 1862). Golygiad o waith Ieuan Glan Geirionydd, gyda bywgraffiad a nodiadau.
Yr Adroddiadur Barddonol. 1877
History of Ancient Eisteddfodau
History and Natural History of Llandudno
Ymneillduaeth ym Môn
Anianyddiaeth sefyllfa ddyfodol (Cyfieithiad o Philosophy of Future State gan Thomas Dick)

Marwolaeth a choffa
Bu farw yn Llandudno yn 94 oed a chladdwyd ei weddillion ym Mynwent Penrhos,Burial of Gwalchmai, Evening Express 11 Chwefror 1897  adalwyd 2 Chwefror 2015

Cyhoeddwyd cofiant iddo ym 1899 Cofiant a gweithiau y Parchedig Richard Parry (Gwalchmai) Dan olygiaeth R. Peris Williams. Mae yna blac coch er cof amdano wedi ei osod ar wal Christ Church Llandudno sydd yn ei gofio fel "Awdur arweinlyfr cynnar i Landudno a Hyrwyddwr gwasanaethau crefyddol Saesneg yn y dref ar gyfer ymwelwyr"MarkersWaymark - Reverend Richard Parry "Gwalchmai" - Christ Church, Llandudno, Conwy, Wales  adalwyd 2 Chwefror 2015

Cyfeiriadau

Categori:Beirdd Cymraeg
Categori:Cristnogion o Gymru
Categori:Cyfieithwyr o Gymru
Categori:Genedigaethau 1803
Categori:Llannerch-y-medd
Categori:Llenorion Cymraeg
Categori:Llenorion y 19eg ganrif o Gymru
Categori:Llenorion Saesneg o Gymru
Categori:Marwolaethau 1897
Categori:Pobl o Ynys Môn
Categori:Prifeirdd